da en da nl ca da da da es da da da da da da da da da da da en da da en en en da da da da da da en da da da da da da da da da da da da da da da da da da da da et da da da da da en de da de da en de nl sv da da da da da da da de da da da da de da da da da de da da en en da da da da fr da da da de da da da da da da da da da da da da da nl da en da da es nl da
Én måned til kickoff: 35 hyldestkampe udgør historisk markering i dansk topsport | Danmarks Idrætsforbund
8.8.2022 14:23:26 CEST | Danmarks Idrætsforbund
Veteran Match, der hylder og hjælper veteraner i beskæftigelse, skydes i gang på Flagdagen 5. september. Målet er anerkendelse og jobhjælp til Danmarks veteraner.
Om godt en måned lyder kickoff til Danmarks Idrætsforbunds Veteran Match, der afvikles af DIF Soldaterprojekt i tæt samarbejde med den professionelle eliteidræt, kommuner og veteranaktører.
Konceptet, som første gang blev forsøgt afprøvet i København i 2020, har som overordnet mål at hjælpe og anerkende danske veteraners indsats i verdens brændpunkter. En del af disse veteraner vender hjem til en svær dagligdag med fysiske og psykiske skader.
De skadede såvel som ikke-skadede veteraner hyldes over hele landet henover hele september, når alle fodboldklubber fra 3F Superliga, samtlige ishockeyklubber fra Metal Ligaen og ni ud af 12 håndboldklubber fra HTH Herreligaen afvikler hjemmekampe med tydelig anerkendelse af Danmarks veteraner. Dertil kommer 1. divisionsklubberne i håndbold TMS Ringsted og Skive FH samt fodboldklubben Esbjerg FB fra 2. division.
”Det er fantastisk, at så bredt et udsnit af den professionelle eliteidræt er gået ind i kampen for at hylde vores veteraner, som virkelig fortjener anerkendelse for den indsats, de har gjort for os alle sammen. Det bliver stort og unikt at opleve en hel måned, hvor fodbolden, ishockeyen og håndbolden går sammen om tydeligt at markere en stor og vigtig sag,” siger næstformand i DIF og medlem af styregruppen bag Veteran Match, Frans Hammer.
3F Superligakampen i Aarhus på Flagdagen d. 5. september mellem AGF og FC Nordsjælland bliver den første af i alt 35 match day-events under Veteran Match. Herefter følger hyldestkampe på stribe ind i oktober måned med ambitiøse visuelle tiltag og veteraner på stadion.
Jobmatch skal hjælpe veteraner i beskæftigelse
Sideløbende med anerkendelseskampene i september og ind i oktober afvikles desuden Veteran Match-konceptets andet ben, Jobmatch.
Her inviterer en række af de danske klubber jobsøgende veteraner til jobmatch-dage, hvor veteranerne i samarbejde med kommunale jobkonsulenter matches med klubbernes erhvervsnetværk. Med ambitionen om at skabe match, der kan føre til eksempelvis praktik, flexjob eller fuldtidsjob.
Sidste år førte dette tiltag til veteran-ansættelser over hele landet. Ambitionen er, at endnu flere skal hjælpes i job i år.
OVERBLIK: Her afvikles hyldestkampe for veteraner
5. september: AGF – FCN (3F Superliga)
7. september: Lemvig-Thyborøn – Fredericia HK (HTH Herreligaen)
7. september: Skjern – SønderjyskE (HTH Herreligaen)
9. september: Rungsted Seier vs. Herning Blue Fox (Metal Ligaen)
10-11. september: OB - FCK (3F Superliga)*
11.september: AaB - Lyngby (3F Superliga)
11. september: Brøndby IF - Randers FC(3F Superliga)
11. september: SønderjyskE – Odense Bulldogs (Metal Ligaen)
11. september: TTH Holstebro - Skanderborg Århus (HTH Herreligaen)
11. september: Esbjerg FB - HIK (2. division fodbold)
12. september: SønderjyskE - Bjerringbro Silkeborg (HTH Herreligaen)
15. september: Bjerringbro-Silkeborg – Fredericia HK
16. september: AC Horsens – FCN (3F Superliga)
16. september: TMS Ringsted - Roskilde Håndbold (1. division håndbold)
17. september: Nordsjælland Håndbold - KIF Kolding
17. september: Skive fH - Team sydhavsøerne (1. division håndbold)
18. september: FC Fredericia - Hvidovre (NordicBet-Ligaen)
18. september: Viborg FF - Brøndby IF (3F Superliga)
18. september: Herlev Eagles - Aalborg Pirates (Metal Ligaen)
18. september: Lyngby Boldklub - OB (3F Superliga)
18.september: SønderjyskE - Vendsyssel (NordicBet-Ligaen)
20. september: Rødovre Mighty Bulls - Aalborg Pirates (Metal Ligaen)
22. september: KIF Kolding - Skanderborg Århus Håndbold (HTH Herreligaen)
23. september: Esbjerg Energy - Odense Bulldogs (Metal Ligaen)
27. september: Aalborg Pirates - Herning Blue Fox (Metal Ligaen)
28. september: Frederikshavn White Hawks - Rungsted Seier Capital (Metal Ligaen)
28. september: Mors-Thy - SønderjyskE (Metal Ligaen)
30. september: Odense Bulldogs - Frederikshavn White Hawks (Metal Ligaen)
30. September: Herning Blue Fox - Esbjerg Energy (Metal Ligaen)
30. sep - 3. okt: F.C. København - AGF (3F Superliga)**
30. sep - 3. okt: FC Midtjylland – Viborg FF (3F Superliga)**
30. sep - 3. okt: Silkeborg IF - AC Horsens (3F Superliga)**
30. sep - 3. okt: FC Nordsjælland – Randers FC (3F Superliga)**
7. okt - 10. okt : Randers FC - Brøndby IF***
Derudover afvikler Skanderborg-Aarhus (HTH Herreligaen) hyldestkamp i uge 38. Dato og tidspunkt er endnu uafklaret pga europæisk deltagelse.
*   endelig dato endnu ikke på plads pga europæiske opgør
**  kampdage i 11. spillerunde endnu ikke fastsat
*** kampdage i 12. spillerunde endnu ikke fastsat
OVERBLIK: Her afvikles jobmatch-dage
• Ringsted, Ringsted Sportscenter: 13. september
• Odense, Nature Energy Park: 21. september
• København, Parken: 30. september
• Aalborg, Gigantium: 5. oktober
• Viborg, Viborg Stadion: 5. oktober
• Herning, MCH Arena: 27. september
• Aarhus, Ceres Park: 12. oktober
• Farum, Right to Dream Park (dato uafklaret)
Kort om Veteran Match
Formålet med Veteran Match 2022 er todelt. Dels handler det om at hylde de danske soldaterveteraner og dels handler det om at skabe gode rammer for at få de ledige ud på arbejdsmarkedet. Både de, som er blevet skadet fysisk og/eller psykisk at være på mission i globale brændpunkt og de som af andre grunde står uden for arbejdsmarkedet efter overgangen fra militær til civil.
Bag Veteran Match 2022 står DIF Soldaterprojekt fra Danmarks Idrætsforbund, hele Metal Ligaen, hele Superligaen - repræsenteret af Divisionsforeningen i Styregruppen – samt stort set alle klubber fra HTH Herreligaen i håndbold. Foruden enkelte Nordicbet Liga- og 2. divisionsklubber i fodbold samt 1. divisionshåndboldklubber. Derudover medvirker en lang række kommuner fordelt over hele landet.
Ambitionen er, at Veteran Match bliver en fast tilbagevendende begivenhed – over hele landet og i flere sportsgrene.
Grundfos fonden / Poul Due Jensens Fond støtter Veteran Match 2022 med 2,75 millioner kroner.
Veteraner kan tilmelde sig Veteran Match på www.veteranmatch.dk. Det gælder både jobmatch og hyldestkampe.
Her kan man også læse meget mere om konceptet.
For kommentarer og interviews:
Frans Hammer, næstformand i DIF og medlem af styrgruppen bag Veteran Match
Rune Oland Tanggaard, projektchef i DIF Soldaterprojekt
Johan Lyngholm-Bjerge, kommunikationskonsulent i DIF
Fotos til fri redaktionel brug under kreditering af DIF
Information om Danmarks Idrætsforbund
Idrættens Hus, Brøndby Stadion 20
43 26 26 26http://www.dif.dk
DIF blev stiftet tilbage i 1896 og er interesseorganisation for foreningsidrætten i Danmark. Gennem årene er der kommet flere og flere specialforbund til, så DIF-familien i dag består af 62 forbund, ca. 9.000 idrætsforeninger og knap 2 millioner medlemmer. DIF er samtidig national olympisk komité i Danmark.
Følg pressemeddelelser fra Danmarks Idrætsforbund
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Danmarks Idrætsforbund
34 hyldestkampe har samlet topsporten om de danske veteraner4.10.2022 06:34:27 CEST | Pressemeddelelse
Over en måned har Veteran Match-kampagnen i DIF Soldaterprojekt budt på rørende hyldest og anerkendelse af Danmarks krigsveteraner. Nu skal de hjælpes i job.
Fælles nordisk udtalelse om Rusland/Ukraine23.9.2022 16:00:00 CEST | Pressemeddelelse
Fælles udtalelse fra de nordiske olympiske og paralympiske komitéer samt de nordiske nationale idrætsforbund om situationen i Ukraine.
Ny undersøgelse: Flere voksne er aktive21.9.2022 09:00:00 CEST | Pressemeddelelse
Flere danskere dyrker idræt eller motion, både i forhold til sidste år og tiden før corona. Det viser en ny undersøgelse med knap 29.000 voksne borgere i DIF og DGI’s samarbejdskommuner i Bevæg dig for livet.
Ny læreruddannelse er en sejr for bevægelsen16.9.2022 12:41:01 CEST | Pressemeddelelse
Den nye reform af læreruddannelsen indeholder et krav om, at bevægelse skal prioriteres i alle undervisningsfag. Dette møder stor opbakning fra Danmarks Idrætsforbund, og den store vinder vil blive skolebørnene.
Ny kampagne: Hvilken trænertype er du?15.9.2022 08:00:00 CEST | Pressemeddelelse
DIF er klar med en række værktøjer og anbefalinger til de mange tusinde frivillige børne- og ungdomstrænere i dansk idræt.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022